kardosdrur/scandi-wiki huggingface dataset:
You before me

You before me er en dansk/fransk dokumentarfilm fra 2019 der bearbejder hvad de vil sige at miste en forælder i en tidlig alder, og at gå i fodsporene på sit ophav og sin mor. I filmen rejser Cécile Desaint, filmens instruktør, til Avignon, Sydfrankrig, og interviewer gamle flammer og veninder, alle de mennesker der var med til at forme hendes mor, Mette Bjørnkjær.

Dokumentaren handler om en datters rejse tilbage i tiden til de mennesker og omgivelser, som formede hendes mor og banede vejen for deres liv sammen. Filmen er også en opfordring til at turde leve sit liv, tage chancer og kaste sig ud i et eventyr.

Trailer til filmen: https://vimeo.com/349220637

Eksterne henvisninger 
 

Dokumentarfilm fra Danmark
Bent Jakobsen

Bent Jakobsen er navnet på flere personer:
 Bent Jakobsen (atlet) (født 1966) − tidligere dansk atlet
 Bent Jakobsen (civilingeniør) (født 1929) − dansk civilingeniør
 Bent Jakobsen (forfatter) (født 1959) − dansk forfatter
 Bent Jakobsen (håndboldspiller) (født 1919) − dansk håndboldspiller og -træner
Bernd Krauß

Bernd Krauß (født 15. juni 1953 i Plauen) er en tysk tidligere roer og olympisk guldvinder.

Karriere

Roning 
Krauß var i 1977 med til at vinde VM-bronze i toer uden styrmand, men i 1979 kom han med i den østtyske otter, der dette år fortsatte landets topresultater i denne bådtype ved at vinde VM-guld (det var DDR's fjerde VM-guldmedalje i træk). 

Ved OL 1980 i Moskva var østtyskerne derfor store favoritter og stillede op ud over Krauß med Hans-Peter Koppe, Ulrich Kons, Jörg Friedrich, Jens Doberschütz, Ulrich Karnatz, Uwe Dühring, Bernd Höing og styrmand Klaus-Dieter Ludwig. Den østtyske båd indledte med at vinde sit heat, hvilket gav direkte adgang til A-finalen, og i her sikrede de sig guldet næsten tre sekunder foran Storbritannien på andenpladsen, mens Sovjetunionen fulgte efter på bronzepladsen.

Krauß var igen med ved VM i 1981 i otteren, men her endte sejrsrækken for DDR, der dette år blot blev nummer fire. Han opnåede derudover i alt fire østtyske mesterskaber i karrieren.

Videre karriere 
Krauß havde eksamen i sprog og litteratur, men kom senere til at blive rotræner.

OL-medaljer 
 1980:  Guld i otter

Referencer

Eksterne henvisninger 

Roere fra Tyskland
Deltagere for DDR ved sommer-OL 1980
Olympiske mestre fra DDR
Hans-Peter Koppe

Hans-Peter Koppe (født 2. februar 1958 i Leipzig) er en tysk tidligere roer og olympisk guldvinder.

Karriere 
Koppes første store internationale resultater kom allerede, da han var juniorroer; han blev således juniorverdensmester i otteren i både 1975 og 1976.

I 1980 kom han som senior med i succesfulde østtyske otter, der havde vundet de seneste fire VM-titler. Her roede han sammen med Bernd Krauß, Jens Doberschütz, Ulrich Kons, Jörg Friedrich, Ulrich Karnatz, Uwe Dühring, Bernd Höing og styrmand Klaus-Dieter Ludwig og var med ved OL samme år i Moskva. Efter at have vundet deres indledende heat sikrede de sig guldet med et forspring i finalen på næsten tre sekunder foran Storbritannien på andenpladsen, mens Sovjetunionen fulgte efter på bronzepladsen.

Koppe kom i 1981 med i østtyskernes firer uden styrmand, der dette år vandt VM-bronze. Året efter var han tilbage i otteren, der denne gang vandt VM-sølv, mens han i sin sidste sæson som eliteroer var med i fireren igen, der denne gang blev nummer fire ved VM.

Videre karriere 
Koppe har studeret ingeniørvidenskab. Efter den tyske genforening arbejdede han som forsikringsagent og som finanskonsulent i entreprenørbranchen.

OL-medaljer 
 1980:  Guld i otter

Referencer

Eksterne henvisninger 

Roere fra Tyskland
Personer fra Leipzig
Deltagere for DDR ved sommer-OL 1980
Olympiske mestre fra DDR
Ulrich Kons

Ulrich Kons (født 3. februar 1955 i Greifswald) er en tysk tidligere roer, olympisk guldvinder og dobbelt verdensmester.

Karriere

Roning 
Kons roede i flere forskellige bådtyper i sin karriere. Sit første store internationale resultat opnåede han i toer med styrmand, hvor han i 1973 var med til at blive juniorverdensmester for DDR. Nogle år senere kom han med i den østtyske otter og var med til at blive seniorverdensmeter i 1977.

Han var igen med i otteren, hvor han roede sammen med Bernd Krauß, Hans-Peter Koppe, Jens Doberschütz, Jörg Friedrich, Ulrich Karnatz, Uwe Dühring, Bernd Höing og styrmand Klaus-Dieter Ludwig, ved OL 1980 i Moskva. Efter at have vundet deres indledende heat sikrede de sig guldet næsten tre sekunder foran Storbritannien på andenpladsen, mens Sovjetunionen fulgte efter på bronzepladsen.

Kons var fortsat med, da DDR efter en lang årrækkes dominering i otteren i 1981 måtte nøjes med en fjerdeplads ved VM. I 1982 var Kons skiftet til firer med styrmand og dette år med til at blive verdensmester i denne bådtype.

Videre karriere 
Kons er uddannet idrætslærer og rotræner. Han var efter sin aktive karriere ansat i sidstnævnte funktion i sin hjemklub ASK Vorwärts Rostock frem til den tyske genforening. Herefter arbejdede han først som sælger for et medicinalfirma, og senere blev han regional rotræner i Mecklenburg-Vorpommern.

OL-medaljer 
 1980:  Guld i otter

Referencer

Eksterne henvisninger 

Roere fra Tyskland
Personer fra Greifswald
Deltagere for DDR ved sommer-OL 1980
Olympiske mestre fra DDR
Jörg Friedrich

Jörg Friedrich (født 7. juli 1959 i Rathenow) er en tysk tidligere roer og olympisk guldvinder.

Karriere

Roning 
Friedrich viste sig første gang frem på den internationale scene, da han i 1977 blev juniorverdensmester for DDR i toer uden styrmand. I 1979 kom han som senior med i den succesfulde østtyske otter og var med til at vinde VM dette år.

Ved OL 1980 i Moskva var han fortsat i otteren sammen med Bernd Krauß, Hans-Peter Koppe, Ulrich Kons, Jens Doberschütz, Ulrich Karnatz, Uwe Dühring, Bernd Höing og styrmand Klaus-Dieter Ludwig. Denne besætning vandt først sit indledende heat, hvorpå den i finalen sikrede sig guldet næsten tre sekunder foran Storbritannien på andenpladsen, mens Sovjetunionen fulgte efter på bronzepladsen.

Friedrich fortsatte i otteren efter OL og var derfor med, da en årrække med lutter sejre i de vigtigste konkurrencer blev brudt med en østtysk fjerdeplads ved VM i 1981. Året efter rehabiliterede de sig med en VM-sølvmedalje, hvorpå Friedrich skiftede til firer med styrmand, som han i 1983 igen vandt VM-sølv med. Da DDR i lighed med flere andre østeuropæiske nationer boykottede OL 1984, indstillede han sin elitekarriere.

Videre karriere 
Friedrich er udlært tømrer, men kom til at arbejde i politiet i Potsdam. Efter den tyske genforening genoptog han arbejdet som tømrer.

OL-medaljer 
 1980:  Guld i otter

Referencer

Eksterne henvisninger 

Roere fra Tyskland
Deltagere for DDR ved sommer-OL 1980
Olympiske mestre fra DDR
Jens Doberschütz

Jens Doberschütz (født 5. oktober 1957 i Dresden) er en tysk tidligere roer og olympisk guldvinder.

Karriere

Roning 
Doberschütz indledte sin internationale karriere i firer med styrmand, som han i 1979 blev østtysk mester i og samme år tillige verdensmester. 

Året efter kom han med i den østtyske otter, hvor han roede sammen med Bernd Krauß, Hans-Peter Koppe, Ulrich Kons, Jörg Friedrich, Ulrich Karnatz, Uwe Dühring, Bernd Höing og styrmand Klaus-Dieter Ludwig. Denne besætning repræsenterede DDR ved OL samme år i Moskva og indledte med at vinde sit heat. Dette gav direkte adgang til A-finalen, og i finalen sikrede de sig guldet næsten tre sekunder foran Storbritannien på andenpladsen, mens Sovjetunionen fulgte efter på bronzepladsen.

I 1981 roede han firer uden styrmand og var her med til at vinde VM-bronze, mens han i 1982 var tilbage i otteren, der dette år vandt VM-sølv.

Videre karriere 
Doberschütz er uddannet idrætslærer, og efter den tyske genforening åbnede han et fitness-center i Leipzig.

Hans svigerinde, Gerlinde Doberschütz, gift med hans bror Sven, var også eliteroer og vandt OL-guld i 1988. Hans søn, Johannes Doberschütz, var ligeledes eliteroer og vandt flere VM-medaljer.

OL-medaljer 
 1980:  Guld i otter

Referencer

Eksterne henvisninger 

Roere fra Tyskland
Personer fra Dresden
Deltagere for DDR ved sommer-OL 1980
Olympiske mestre fra DDR
Ulrich Karnatz

Ulrich Karnatz (født 2. december 1952 i Rostock) er en tysk tidligere roer, dobbelt olympisk guldvinder og firedobbelt verdensmester.

Karriere 
Karnatz viste sig første gang på den internationale roscene, da han i 1972 var med til at vinde junior-VM i firer uden styrmand. Året efter skiftede han til otteren, hvor han forblev resten af sin karriere. Allerede første år i denne båd var han med til at blive national mester, og i 1975 var han med til at blive verdensmester samt national mester.

Han var ligeledes med ved OL 1976 i Montreal, hvor den øvrige besætning udgjordes af Gottfried Döhn, Bernd Baumgart, Werner Klatt, Dieter Wendisch, Roland Kostulski, Hans-Joachim Lück, Karl-Heinz Prudöhl og styrmand Karl-Heinz Danielowski, og østtyskerne vandt deres indledende heat i ny olympisk rekordtid. I finalen var de ligeledes hurtigst og sejrede med et forspring på næsten tre sekunder ned til Storbritannien, der fik sølv, mens New Zealand tog bronzemedaljerne. I alt deltog 11 lande i konkurrencen.

Karnatz var stadig med, da den østtyske otter vandt VM-guld i 1977, 1978 og 1979 (han blev ligeledes østtysk mester i 1977 og 1979).

Han var fortsat med i otteren ved OL 1980 i Moskva, hvor besætningen nu ud over ham bestod af Bernd Krauß, Hans-Peter Koppe, Ulrich Kons, Jörg Friedrich, Jens Doberschütz, Uwe Dühring, Bernd Höing og styrmand Klaus-Dieter Ludwig. Østtyskerne vandt let deres indledende heat, og i finalen vandt de ligeledes, men var dog mere udfordret end ved de seneste verdensmesterskaber. Storbritannien fik sølv og Sovjetunionen bronze.

Karnatz var af profession fregatkaptajn i den østtyske flåde. Efter den tyske genforening blev han direktør i en fiskebutik i Warnemünde.

OL-medaljer 
 1976:  Guld i otter
 1980:  Guld i otter

Referencer

Eksterne henvisninger 

Roere fra Tyskland
Personer fra Rostock
Deltagere for DDR ved sommer-OL 1976
Deltagere for DDR ved sommer-OL 1980
Olympiske mestre fra DDR
Uwe Dühring

Uwe Dühring (født 23. november 1955 i Østberlin) er en tysk tidligere roer og olympisk guldvinder.

Karriere 
Dührings første store internationale resultat opnåede han, da han var med til at vinde junior-VM i otter for DDR i 1972. Året efter var han skiftet til firer med styrmand og vandt også i denne båd junior-VM. Som seniorroer kom han med i den østtyske otter i 1978 og var med til at blive verdensmester dette år.

Ved OL 1980 i Moskva var han igen med i otteren og roede sammen med Bernd Krauß, Hans-Peter Koppe, Ulrich Kons, Jörg Friedrich, Ulrich Karnatz, Jens Doberschütz, Bernd Höing og styrmand Klaus-Dieter Ludwig. Denne besætning vandt først sit indledende heat, og i finalen sikrede de sig guldet næsten tre sekunder foran Storbritannien på andenpladsen, mens Sovjetunionen fulgte efter på bronzepladsen.

Videre karriere 
Dühring blev senere ansat i sin hjemklub, SC Dynamo Berlin, og efter den tyske genforening kom han til at arbejde i et alment boligselskab.

OL-medaljer 
 1980:  Guld i otter

Referencer

Eksterne henvisninger 

Roere fra Tyskland
Personer fra Berlin
Deltagere for DDR ved sommer-OL 1980
Olympiske mestre fra DDR
Bernd Höing

Bernd Höing (født 4. marts 1955 i Østberlin) er en tysk tidligere roer, olympisk guldvinder og dobbelt verdensmester.

Karriere

Roning 
Höing roede otter i hele sin elitekarriere, og han kom med i den østtyske otter i 1978. Han var derfor med til at vinde VM dette og det følgende år i denne båd.

Ved OL 1980 i Moskva var han stadig med i otteren og roede sammen med Bernd Krauß, Hans-Peter Koppe, Ulrich Kons, Jörg Friedrich, Ulrich Karnatz, Jens Doberschütz, Uwe Dühring og styrmand Klaus-Dieter Ludwig. Denne besætning vandt først sit indledende heat, og i finalen sikrede de sig guldet næsten tre sekunder foran Storbritannien på andenpladsen, mens Sovjetunionen fulgte efter på bronzepladsen.

I 1981 blev en lang årrækkes østtysk dominans i otteren brudt, da de måtte nøjes med en fjerdeplads ved VM. I 1982 var de tilbage på sejrsskamlen med en sølvmedalje, en bedrift de gentog året efter, alle årene med Höing i båden.

Videre karriere 
Höing var tjener af uddannelse, men blev ansat ved det østtyske politi. Efter den tyske genforening vendte han tilbage til gastronomien og åbnede på et tidspunkt nogle restauranter i Berlin.

OL-medaljer 
 1980:  Guld i otter

Referencer

Eksterne henvisninger 

Roere fra Tyskland
Personer fra Berlin
Deltagere for DDR ved sommer-OL 1980
Olympiske mestre fra DDR
Bernd Baumgart

Bernd Baumgart (født 3. juli 1955 i Wittenberg) er en tysk tidligere roer og olympisk guldvinder.

Karriere 
Baumgart vandt sammen med Roland Kostulski det østtyske mesterskab i toer uden styrmand i 1974.

Sammen med Kostulski kom han med i den østtyske otter til OL 1976 i Montreal. Den øvrige besætning udgjordes af Gottfried Döhn, Hans-Joachim Lück, Werner Klatt, Dieter Wendisch, Ulrich Karnatz, Karl-Heinz Prudöhl og styrmand Karl-Heinz Danielowski, og østtyskerne vandt deres indledende heat i ny olympisk rekordtid. I finalen var de ligeledes hurtigst og sejrede med et forspring på næsten tre sekunder ned til Storbritannien, der fik sølv, mens New Zealand tog bronzemedaljerne. I alt deltog 11 lande i konkurrencen.

Baumgart måtte indstille sin elitekarriere i 1979 af helbredsårsager, og han blev senere idrætslærer.

OL-medaljer 
 1976:  Guld i otter

Referencer

Eksterne henvisninger 

Roere fra Tyskland
Personer fra Wittenberg
Deltagere for DDR ved sommer-OL 1976
Olympiske mestre fra DDR
Werner Klatt

Werner Klatt (født 21. december 1948 i Schöneberg, død 3. april 2022) var en tysk roer, olympisk guldvinder og dobbelt verdensmester.

Karriere

Rokarriere 
Klatt var med til at vinde EM-bronze i firer uden styrmand i 1969 og dernæst at blive verdensmester i toer uden styrmand i 1970 samt østtysk og europamester i 1971 i samme bådtype. I 1972 skiftede han til otteren og blev østtysk mester i denne alle årene 1973 til 1975. Han var ligeledes med til at blive europamester i 1973 og verdensmester i 1975.

Han var fortsat med i otteren ved OL 1976 i Montreal. Den øvrige besætning udgjordes af Gottfried Döhn, Bernd Baumgart, Hans-Joachim Lück, Dieter Wendisch, Roland Kostulski, Ulrich Karnatz, Karl-Heinz Prudöhl og styrmand Karl-Heinz Danielowski, og østtyskerne vandt deres indledende heat i ny olympisk rekordtid. I finalen var de ligeledes hurtigst og sejrede med et forspring på næsten tre sekunder ned til Storbritannien, der fik sølv, mens New Zealand tog bronzemedaljerne. I alt deltog 11 lande i konkurrencen.

Videre karriere 
Klatt var med i den østtyske marine og arbejdede desuden for sin roklub, ASK Vorwärts Rostock. Efter den tyske genforening blev han sælger og fik senere sit eget apotek.

OL-medaljer 
 1976:  Guld i otter

Referencer

Eksterne henvisninger 

Roere fra Tyskland
Deltagere for DDR ved sommer-OL 1976
Olympiske mestre fra DDR
Hans-Joachim Lück

Hans-Joachim Lück (født 22. juni 1953 i Stralsund) er en tysk tidligere roer og olympisk guldvinder.

Karriere 
Lücks første store resultat kom, da han i 1971 blev juniorverdensmester for DDR i toer uden styrmand. 

Han kom med i den østtyske otter, der havde vundet EM i 1973 og VM i 1975, til OL 1976 i Montreal. Den øvrige besætning udgjordes af Gottfried Döhn, Bernd Baumgart, Werner Klatt, Dieter Wendisch, Roland Kostulski, Ulrich Karnatz, Karl-Heinz Prudöhl og styrmand Karl-Heinz Danielowski, og østtyskerne vandt deres indledende heat i ny olympisk rekordtid. I finalen var de ligeledes hurtigst og sejrede med et forspring på næsten tre sekunder ned til Storbritannien, der fik sølv, mens New Zealand tog bronzemedaljerne. I alt deltog 11 lande i konkurrencen.

Lück var ligeledes med, da den østtyske otter vandt VM-guld i 1977 i Amsterdam.

Lück blev senere rotræner.

OL-medaljer 
 1976:  Guld i otter

Referencer

Eksterne henvisninger 

Roere fra Tyskland
Personer fra Stralsund
Deltagere for DDR ved sommer-OL 1976
Olympiske mestre fra DDR
Roland Kostulski

Roland Kostulski (født 13. juni 1953 i Borna) er en tysk tidligere roer og olympisk guldvinder.

Karriere 
Kostulskis talent viste sig allerede som ganske ung, da han var med i den østtyske firer uden styrmand, der blev juniorverdensmestre i 1971. Efter nogle år i denne båd samt i toer uden styrmand kom han med i den østtyske otter i 1975, hvor han blev national mester og desuden verdensmester.

Han var fortsat med i otteren til OL 1976 i Montreal, hvor den øvrige besætning udgjordes af Gottfried Döhn, Bernd Baumgart, Werner Klatt, Dieter Wendisch, Hans-Joachim Lück, Ulrich Karnatz, Karl-Heinz Prudöhl og styrmand Karl-Heinz Danielowski, og østtyskerne vandt deres indledende heat i ny olympisk rekordtid. I finalen var de ligeledes hurtigst og sejrede med et forspring på næsten tre sekunder ned til Storbritannien, der fik sølv, mens New Zealand tog bronzemedaljerne. I alt deltog 11 lande i konkurrencen.

Efter afslutningen af den aktive karriere blev han vicepræsident i sin klub, SC DHfK Leipzig, og efter den tyske genforening blev han administrerende direktør i klubben. Han grundlagde desuden Leipzig bys sportsforening, og i 2006 blev han udnævnt til administrerende direktør for Sachsens gymnastikforbund.

OL-medaljer 
 1976:  Guld i otter

Referencer

Eksterne henvisninger 

Roere fra Tyskland
Deltagere for DDR ved sommer-OL 1976
Olympiske mestre fra DDR
Karl-Heinz Prudöhl

Karl-Heinz Prudöhl (født 3. december 1944 i Eberhardsdorf (nu Jaroszewy i Polen)) er en tysk tidligere roer og olympisk guldvinder.

Karriere

Rokarriere 
Prudöhl var med til at vinde EM-bronze i firer uden styrmand i 1969, en båd han også var med til at blive østtysk mester i samme år. Han var derpå med til at vinde VM-sølv i firer uden styrmand i 1970 samt blive østtysk mester samme år. I 1973 var han skiftet til otteren og blev østtysk mester i denne alle årene 1973 til 1975. Han var ligeledes med til at blive europamester i 1973 og verdensmester i 1975.

Han var fortsat med i otteren ved OL 1976 i Montreal. Den øvrige besætning udgjordes af Gottfried Döhn, Bernd Baumgart, Hans-Joachim Lück, Dieter Wendisch, Roland Kostulski, Ulrich Karnatz, Werner Klatt og styrmand Karl-Heinz Danielowski, og østtyskerne vandt deres indledende heat i ny olympisk rekordtid. I finalen var de ligeledes hurtigst og sejrede med et forspring på næsten tre sekunder ned til Storbritannien, der fik sølv, mens New Zealand tog bronzemedaljerne. I alt deltog 11 lande i konkurrencen.

Videre karriere 
Prudöhl var udlært blikkenslager og arbejdede i den østtyske Volksmarine, hvor han opnåede en rang af korvetkaptajn. Samtidig studerede han sportsvidenskab, og i 1978-1989 fungerede han som rotræner i klub ASK Vorwärts Rostock. Efter den tyske genforening gik han ind i Bundeswehr som sportsinstruktør. Siden 1992 har han stået i spidsen for et fitness- og wellness-center ved et hotel i Warnemünde.

OL-medaljer 
 1976:  Guld i otter

Referencer

Eksterne henvisninger 

Roere fra Tyskland
Deltagere for DDR ved sommer-OL 1976
Olympiske mestre fra DDR
Karl-Heinz Danielowski

Karl-Heinz Danielowski (født 31. marts 1940 i Sülldorf) er en tysk tidligere roer, olympisk guldvinder og dobbelt europamester.

Karriere 
Danielowski var styrmand og dirigerede båden med Peter Gorny og Günter Bergau til EM-titlen for DDR i toer med styrmand i 1964. Samme år stillede denne trio op for det forenede Tyskland ved OL 1964 i Tokyo, hvor de dog måtte nøjes med at vinde B-finalen og dermed endte på en samlet syvendeplads.

Senere gik han over i otteren og var i denne med til OL 1968 i Mexico City. Her gik det på samme måde som ved OL i 1964, at Danielowskis båd endte med at vinde B-finalen og blive samlet nummer syv. I 1970 var han med i den østtyske firer med styrmand, der vandt VM-sølv. I 1973 var han igen med i den østtyske otter, der dette år blev de sidste europamestre (mesterskabet blev ikke afholdt efter dette år).

Karrierens højdepunkt indtraf ved OL 1976 i Montreal, hvor han stillede op i otteren sammen med Gottfried Döhn, Bernd Baumgart, Werner Klatt, Dieter Wendisch, Hans-Joachim Lück, Ulrich Karnatz, Roland Kostulski og Karl-Heinz Prudöhl. Den østtyske båd vandt deres indledende heat og satte her ny olympisk rekord, og i finalen var de klart hurtigst og vandt med mere end to et halvt sekund ned til Storbritannien, der fik sølv, mens New Zealand tog bronzemedaljerne. I alt deltog 11 lande i konkurrencen.

Danielowski er uddannet finansøkonom.

OL-medaljer 
 1976:  Guld i otter

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1964
Deltagere for DDR ved sommer-OL 1968
Deltagere for DDR ved sommer-OL 1976
Olympiske mestre fra DDR
Tony Hurt

Anthony John "Tony" Hurt (født 30. marts 1946 i Auckland, New Zealand) er en newzealandsk tidligere roer og olympisk guldvinder.

Hurt vandt en guldmedalje ved OL 1972 i München, som del af den newzealandske otter, der desuden bestod af Wybo Veldman, Dick Joyce, John Hunter, Lindsay Wilson, Joe Earl, Trevor Coker, Gary Robertson og styrmand Simon Dickie. Newzealænderne sikrede sig guldmedaljen foran USA og Østtyskland, der fik henholdsvis sølv og bronze i en konkurrence, hvor der deltog i alt 15 lande. Fire år senere var han med i båden igen ved OL 1976 i Montreal, hvor det blev til en bronzemedalje.

Hurt vandt desuden en VM-bronzemedalje i otter ved VM 1974 i Luzern.

OL-medaljer 
 1972:  Guld i otter
 1976:  Bronze i otter

Referencer

Eksterne henvisninger 

Roere fra New Zealand
Personer fra Auckland
Wybo Veldman

Gerard Wybo Veldman (født 21. oktober 1946 i Padang, Hollandsk Ostindien) er en newzealandsk tidligere roer og olympisk guldvinder.

Veldman vandt en guldmedalje ved OL 1972 i München, som del af den newzealandske otter, der desuden bestod af Tony Hurt, Dick Joyce, John Hunter, Lindsay Wilson, Joe Earl, Trevor Coker, Gary Robertson og styrmand Simon Dickie. Newzealænderne sikrede sig guldmedaljen foran USA og Østtyskland, der fik henholdsvis sølv og bronze i en konkurrence, hvor der deltog i alt 15 lande. Han var også med i båden ved OL 1968 i Mexico City, hvor newzealænderne blev nr. 4.

Veldman vandt desuden en VM-bronzemedalje i otter ved VM 1970 i Canada.

OL-medaljer 
 1972:  Guld i otter

Referencer

Eksterne henvisninger 

Roere fra New Zealand
John Hunter (roer)

John Andrew Hunter (født 8. november 1943 i Christchurch, New Zealand) er en newzealandsk tidligere roer og olympisk guldvinder.

Hunter vandt en guldmedalje ved OL 1972 i München, som del af den newzealandske otter, der desuden bestod af Tony Hurt, Dick Joyce, Wybo Veldman, Lindsay Wilson, Joe Earl, Trevor Coker, Gary Robertson og styrmand Simon Dickie. Newzealænderne sikrede sig guldmedaljen foran USA og Østtyskland, der fik henholdsvis sølv og bronze i en konkurrence, hvor der deltog i alt 15 lande. Han var også med i båden ved OL 1968 i Mexico City, hvor newzealænderne blev nr. 4.

Hunter vandt desuden en VM-bronzemedalje i otter ved VM 1970 i Canada.

OL-medaljer 
 1972:  Guld i otter

Referencer

Eksterne henvisninger 

Roere fra New Zealand
Personer fra Christchurch
Lindsay Wilson

Lindsay Edward "Lew" Wilson (født 15. oktober 1948 i Methven, New Zealand) er en newzealandsk tidligere roer og olympisk guldvinder.

Wilson vandt en guldmedalje ved OL 1972 i München, som del af den newzealandske otter, der desuden bestod af Wybo Veldman, Dick Joyce, John Hunter, Tony Hurt, Joe Earl, Trevor Coker, Gary Robertson og styrmand Simon Dickie. Newzealænderne sikrede sig guldmedaljen foran USA og Østtyskland, der fik henholdsvis sølv og bronze i en konkurrence, hvor der deltog i alt 15 lande. Fire år senere var han med i båden igen ved OL 1976 i Montreal, hvor det blev til en bronzemedalje.

Wilson vandt desuden to VM-bronzemedaljer i otter, ved henholdsvis VM 1974 i Luzern og VM 1975 i Nottingham.

OL-medaljer 
 1972:  Guld i otter
 1976:  Bronze i otter

Referencer

Eksterne henvisninger 

Roere fra New Zealand